”Lille fascist-svin”. ”Rødhårede smatso”. ”Hjernedøde nazist”.

Sådan lyder et udpluk fra den række af hadbeskeder, der lige nu strømmer ind i integrationsminister Inger Støjbergs indbakke.

Den seneste uge har ministeren været i shitstorm. Først offentliggjorde satireprofilen ’Ghettomanden’ en falsk chatsamtale, hvor Støjberg lovede at gå af som minister, hvis det pågældende facebook-opslag fik 15.000 likes.

Læs også : Inger Støjberg åbner for ny indfødsretsprøve til dumpede udlændinge

Hele 34.000 valgte at like den konstruerede samtale, og det fik ministeren til tasterne.

- Jeg er ikke på vej ud af politik. Tværtimod har jeg skuffen fyldt med nye stramninger, som jeg glæder mig til at gennemføre.

Hør udsendelse Hør hele indslaget med Inger Støjberg i Shitstorm på P1 her

Den respons mødte stor kritik på de sociale medier. Flere facebookbrugere blev forargede over, at Inger Støjberg formulerede sig ironisk om stramninger på udlændingeområdet.

- Du er et modbydeligt menneske. Uden hjerte. Uden empati. Og oven i købet stolt af det.

- De lader sig inspirere af hinanden

Kritikken preller dog af på Inger Støjberg, der selv styrer sin offentlige facebookprofil og har tænkt sig at gøre det på samme måde fremover.

Læs også : Emma fik seddel med i skole af Inger Støjberg